# Plourae

Plourae :
| Ar maerdi. ||
| Anv gallek (ofisiel) | Plouray |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Pondi |
| Kanton | Gourin |
| Kod kumun | 56170 |
| Kod post | 56770 |
| Maer Amzer gefridi | Michel Morvant 2014-2026 |
| Etrekumuniezh | Roue Morvan Kumuniezh |
| Bro velestradurel | Bro Kornôg Kreiz Breizh |
| Lec'hienn Web | (fr)www.plouray.fr |
| Poblañsouriezh ||
| Poblañs | 1 022 ann. (2022) |
| Stankter | 26 ann./km² |
| Douaroniezh ||
| Daveennoù lec'hiañ | 48° 08′ 47″ Norzh 3° 23′ 12″ Kornôg / 48.1463888889, -3.38666666667 |
| Uhelderioù | kreiz-kêr : 197 m bihanañ 170 m — brasañ 296 m |
| Gorread | 39,09 km² |
| Plourae ||
| kemmañ |
Plourae zo ur gumun eus Breizh e kanton Gourin, met e Bro-Wened, hag e departamant ar Mor-Bihan, 12 kilometrad eus bourk Rostrenenn hag 50 kilometrad eus Pondivi. Er c'huzh-heol e tremen ar stêr Ele. Er c'hreisteiz ez eus torgennoù hag a ra an disparti etre red an Ele ha hini an Aer: 296 metr e-kichen Kerroc'h.

## Douaroniezh

* War lez ar stêr Ele emañ ar gumun.

### Kumunioù amezek

* Langoned
* Groñvel
* Prizieg
* Sant-Tudal
* Pleurdud
* Melioneg

## Anv

* Erwan Vallerie ː Ploerae, 1291; Ploerac et Meillonec, 1291; Ploure, 1296; Ploeroy, 1386; Plouray, 1387, 1516; Ploure, 1630; Plouvray ?, 1731
Gerdarzh
* Diwar « plou » ha Gwray, sant brezhon.

## Istor
### Dispac'h Gall

* Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet e kanton Langoned; e Bann ar Faoued e oa; dilamet e voe kanton Langoned e 1801 ha lakaet ar gumun e kanton Gourin bet brasaet ha miret gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Plourae en Arondisamant Pondi bet krouet e 1800$^,$.

### XX$^{vet}$ kantved
#### Brezel-bed kentañ

* Mervel a reas 86 gwaz eus ar gumun abalamour d'ar brezel, da lâret eo 4,32 % eus he foblañs e 1911.

#### Eil brezel-bed

* Repuidi-brezel: d'an 10 a viz Even 1940 e oa 450 repuad e Plourae; 32 anezhe n'oant ket distroet d'ar gêr c'hoazh d'ar 1añ a viz Gwenholon 1940.
* D'ar 26 a viz Ebrel 1944 e voe tapet 24 150 Lur en ti-post gant tud eus ar Rezistañs, ha 595 Lur d'an 10 a viz Even 1944.
* Mervel a reas 22 zen ag ar gumun abalamour d'ar brezel, 18 milour ha meur a zen nann-soudard en o mesk: tri a voe lazhet gant bombezadegoù hag ur vaouez a varvas en Auschwitz.
* Strouezheg: fuzuilhet e voe gwazed ag ar Rezistañs d'ar 24 a viz Even 1944 e Rozkev e Lannejenn; barnet e oant bet d'ar marv gant lez-varn al Lu alaman Ar Faoued; 17 e oant, en o mesk c'hwec'h gwaz yaouank eus Blankenberge (Flandrez Belgia), Georges Sandelé, René Mestdagh, Camille De Corte,Raymond Marmenout, Louis Dehenauw ha Jean de Coninck, bet tapet gant an Alamaned p'o doa taget paotred ar strouezheg FTP e Plourae; unan anezhe, Jean de Coninck, gloazet hepken, a c'hell tec'hout. Kuzhet ha sognet e voe gant tud ar vro betek an Dieubidigezh. Daou gorf a zo chomet dianv.
* Fuzuilhet e voe ur gwaz eus ar gumun e Landordu e Berne, d'ar 6 a viz Gouhere 1944 abalamour d'e berzh er Rezistañs; barnet e oa bet d'ar marv gant lez-varn al Lu alaman Ar Faoued.

#### Brezelioù didrevadenniñ

* Ur milour a varvas e Brezel Indez-Sina hag unan all e Brezel Aljeria.

### XXI$^{vet}$ kantved

* 2010: d'an 13 a viz Du 2010 e voe 2 000 den o vanifestiñ a-enep ar gompagnunezh GDE a fell dezhi douarañ lastez e pradoù ar gumun.

## Monumantoù ha traoù heverk

* Al liac'hven.
* Ul liac'hven.
* An iliz katolik.
* Iliz katolik Sant Erwan.
* Monumant ar re varv.
* Monumant ar re varv e-tal an iliz katolik.
* Plakenn ar re varv (1914-1918) en iliz katolik.

## Emdroadur ar boblañs abaoe 1793

* Izelvroiz zo o tont da chom war o leve er vro.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 1989 | → bremañ | Michel Morvant | RPR-Unvaniezh evit ul Luskad Poblel | |
| N'eo ket anavezet c'hoazh an holl fedoù. |||||

## Tud
### Ganet eno

* Michel Guillaume, kadoriad Kevredigezh Bretoned Bro Viêtnam.

### Marvet eno

* 1997: Manu Kerjean, kaner.

### Ardamezeg ar familhoù

| le Bahezre, aotrounez Kerleno ha Goullo | En argant e leon en gul, krabanet ha teodet en sabel |
| du Bahuno, aotrounez Penguily | En sabel e vleiz tremenant en argant leinet gant ur greskenn ivez en argant |

## Liammoù diavaez

* (br)Plourae war lec'hienn Geobreizh

## Levrlennadur

* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* (br)Erwan Vallerie : Diazezoù studi istorel an anvioù-parrez. Corpus. An Here. 1995

## Daveoù ha notennoù

* ↑ Roadennoù ofisiel e lec'hienn an EBSSA
* ↑ (fr)Henri Guiriec, La Région de l'Ellé - bas et haut Ellé, e ti an aozer, h.d., (e galleg), pajenn 21
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 277
* ↑ (fr)Cassini - EHESS - Plourae - Fichenn ar gumun
* ↑ (fr)Monumant ar re varv
* ↑ (fr)Association Mémoire du canton du Faouët, 1939-1945 en Centre-Bretagne, Liv'Editions, Ar Faoued, 2004, levrenn I, pajenn 118
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 278
* ↑ (fr)Monumant ar re varv
* ↑ (fr)memorialgenweb - Monumant ar re varv
* ↑ (fr)Association Mémoire du canton du Faouët, 39-45 en Centre-Bretagne, pajennoù 219 ha 220, levrenn III, Éditions Liv éditions, Le Faouët, ISBN-10: 2844970966 hag ISBN-13: 978-2844970961 (e galleg)
* ↑ (fr)René Le Guénic, Morbihan - Mémorial de la Résistance, 1998, pajennoù 21 ha 22
* ↑ (fr)Monumant ar re varv
* ↑ (fr)Memorial Genweb
* ↑ Environnement-Info